****

**KONKURSO SĄLYGOS**

**Verslo valdymo sistemos ir turizmo skaitmenizavimo paslaugų pirkimas**

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 3](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 4](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 4](#_Toc297898752)

[**7.** **PASIŪLYMŲ ATMETIMO PRIEŽASTYS** 5](#_Toc297898753)

[**8.** **Derybos** 5](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 6](#_Toc297898755)

[**10.** **PIRKIMO SUTARTIES SĄLYGOS** 6](#_Toc297898756)

[**11.** **Baigiamosios nuostatos** 7](#_Toc297898757)

[**12.** **Priedai** 7](#_Toc297898758)

1. **BENDROSIOS NUOSTATOS**
   1. UAB „Frogdom“ (toliau vadinama – Pirkėjas) įgyvendindama projektą „UAB Frogdom konkurencingų kultūros produktų diegimas“ (Nr. 13.1.1-LVPA-K-310-01-0193), bendrai finansuojamą Europos Sąjungos struktūrinių fondų ir Lietuvos Respublikos lėšomis, numato įsigyti: **verslo valdymo sistemos ir turizmo skaitmenizavimo paslaugas** (toliau – Paslaugos).
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt), 2022-10-03.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: direktorius Artūras Kuzmenka, tel.: 8 614 11181, el. paštas: [arturas@frogdom.com](mailto:arturas@frogdom.com) .

## 

1. **PIRKIMO OBJEKTAS**
   1. Perkamos paslaugos turi atitikti techninius reikalavimus, nurodytus pridedamoje techninėje specifikacijoje.
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam paslaugų kiekiui.
   4. Paslaugos turi būti pradėtos teikti iki 2022 m. spalio 31 d. Pirkėjui sutikus paslaugų teikimo pradžios terminas šalių raštišku sutarimu gali būti pratęstas 1 kartą ne ilgesniam 14 kalendorinių dienų laikotarpiui.
   5. Paslaugos turi būti pilnai suteiktos ne vėliau kaip iki 2023 m. sausio 31 d. Paslaugų suteikimo terminas gali būti pratęstas ne ilgiau kaip 1 mėn. abipusiu šalių susitarimu.
2. **TIEKĖJŲ KVALIFIKACIJOS REIKALAVIMAI**

3.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. Bendrieji tiekėjų kvalifikacijos reikalavimai

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Tiekėjo, neatitinkančio šio reikalavimo, pasiūlymas atmetamas | Pateikiamas Tiekėjo raštiškas patvirtinimas – deklaracija (Konkurso sąlygų Priedas Nr. 3 Minimalių kvalifikacijos reikalavimų atitikties deklaracija), kad jis atitinka šiame punkte nurodytą kvalifikacijos reikalavimą. |

* + 1. Ekonominės ir finansinės būklės, techninio ir profesinio pajėgumo reikalavimai

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1. | Tiekėjas per pastaruosius 1 (vienerius) metus yra sudaręs paslaugų teikimo sutartį, kurios vertė yra ne mažesnė kaip 30 000 Eur be PVM. | Tiekėjo, neatitinkančio šio reikalavimo, pasiūlymas atmetamas | Tiekėjo vadovo ar jo įgalioto asmens pasirašyta (-as) įvykdytos (-ų) ar vykdomos (-ų) sutarties (-čių) sąrašas, nurodant:  1.1. užsakovą;  1.2. sutarties objektą;  1.3. sudarymo ir/arba įvykdymo datas;  1.4. kontaktinį asmenį. |

*\* Pastaba:*

*1) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).*

3.2*.* Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 ir 3.1.1.2 p. nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.

3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.

3.4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens ir siunčiamas el. paštu [arturas@frogdom.com](mailto:arturas@frogdom.com) .
   3. Tiekėjo pasiūlymas bei kita korespondencija pateikiama lietuvių ir (arba) anglų kalba.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas el. paštu [arturas@frogdom.com](mailto:arturas@frogdom.com) .
   5. Pasiūlymą sudaro tiekėjo raštu pateiktų dokumentų visuma ir konkurso sąlygose nurodytus minimalius kvalifikacijos reikalavimus pagrindžiantys dokumentai:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      3. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytą paslaugų kiekį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas **iki 2022 m. spalio 11 d. 16:00 val.** (Lietuvos Respublikos laiku) atsiuntus jį elektroniniu paštu. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už el. pašto sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.
   11. Pasiūlymuose nurodoma paslaugųkaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą paslaugų kiekį, kainos sudėtines dalis, į techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos tiekėjo išlaidos susijusios su paslaugų teikimu, kaip nurodyta specifikacijoje.
   12. Pasiūlymas turi galioti ne trumpiau nei 90 dienų nuo jo pateikimo datos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, bei paskelbia apie tai Europos Sąjungos struktūrinės paramos svetainėje www.esinvesticijos.lt.
   2. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgalioti palaikyti: direktorius Artūras Kuzmenka, tel.: 8 614 11181, el. paštas: [arturas@frogdom.com](mailto:arturas@frogdom.com) .
2. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos.
   3. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
   4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   5. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   6. Pasiūlymuose nurodytos kainos bus vertinamos eurais be PVM.
   7. Pirkėjo neatmesti pasiūlymai vertinami pagal mažiausios kainos kriterijų.
   8. Susipažinimo su elektroniniu paštu pateiktais pasiūlymais procedūra vyks **2022 m. spalio 12 d. 10:00 val.** (Lietuvos Respublikos laiku), dalyviams nedalyvaujant.
   9. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.8 punkte.
   10. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
3. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina;
      7. tiekėjas neatitiko minimalių kvalifikacijos reikalavimų, jei jie buvo taikomi;
      8. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
   5. Derybų procedūrų metu Komisija tretiesiems asmenims neatskleidžia jokios iš tiekėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų kainos yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu.
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma).
   3. Atsiskaitymo sąlygos už paslaugas:
      1. Už perkamas paslaugas pirkėjas vykdo tarpinius atsiskaitymus ne vėliau kaip per 40 (keturiasdešimt) kalendorinių dienų nuo sąskaitos-faktūros (-ų) už suteiktas paslaugas gavimo iš tiekėjo dienos.
      2. Galutinis mokėjimas pagal sutartį mokamas ne vėliau kaip per 40 (keturiasdešimt) kalendorinių dienų nuo tiekėjo sąskaitos-faktūros už suteiktas paslaugas pateikimo ir priėmimo-perdavimo akto pasirašymo dienos.
   4. Už pirkimo sutartyje prisiimtų įsipareigojimų nevykdymą laiku Pardavėjas moka 0,02 % delspinigius nuo nepristatytos įrangos kainos už kiekvieną uždelstą dieną, o Pirkėjas už pirkimo sutarties sąlygų nesilaikymą moka 0,02 % nuo neapmokėtos sumos už paslaugas už kiekviena uždelstą dieną.
   5. Vykdant pirkimo sutartį, esminės pirkimo sutarties sąlygos keičiamos nebus, jeigu:
      1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
      2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
      3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
      4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
   6. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių pirkimo atveju.
   7. Pirkimo sutarties projektas pateikiamas Priede Nr. 3.
   8. Sutartis sudaroma pagal Konkurso sąlygų 3 priede pateiktą sutarties formą ir nepažeidžiant kitų Konkurso sąlygose numatytų punktų. Sutarties pagrindinės sąlygos yra privalomos Tiekėjams ir sudarant sutartį su laimėtoju nebus keičiamos.
7. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
8. **Priedai**
   1. . Techninė specifikacija;
   2. . Pasiūlymo forma;
   3. . Minimalių kvalifikacijos reikalavimų atitikties deklaracija.

Konkurso sąlygų priedas Nr. 1

**TECHNINĖ SPECIFIKACIJA**

**Verslo valdymo sistemos ir turizmo skaitmenizavimo paslaugos**

Sėkmingam projekto „UAB Frogdom konkurencingų kultūros produktų diegimas“, projekto kodas Nr. 13.1.1-LVPA-K-310-01-0193 įgyvendinimui planuojame įsigyti verslo valdymo sistemos ir turizmo skaitmenizavimo paslaugas. Siekiamas tikslas – sukurti verslo valdymo platformą bei skaitmenizuoti Lietuvos pajūrio apgyvendinimą *B2B* bei *B2C* sektoriui, o taip pat prie kiekvienos dalies priskirti gidų veiklą.

Darbai:

1. **Rezervavimo sistemos duomenų bazės architektūros paruošimas** (turi būti naudojama *symfony2 framework* pagrindu).
2. **Kelionės sukūrimo modulis**:

* Kelionių sąrašas (kūrimas, trynimas, keitimas);
* Kelionės kūrimas susideda iš tipo, pavadinimo, šalies,
* Viešbučio, maitinimų kainų, papildomų paslaugų kainų, aprašymas (bendras, įskaičiuota, neįskaičiuota, papildoma informacija);
* Kelionės priskyrimas agentui, privalomi tai kelionei laukai, Google Maps *embed* kodas.

1. **Kelionės dienų sukūrimo modulis**:

* Kelionės dienų sąrašo sukūrimas. Sukuriant naudojama: pavadinimas, aprašymas, foto, pozicija.

1. **Kelionės datų sukūrimo modulis**:

* Sukuriant konkrečią datą naudojama: data (pasirenkant iš kalendoriaus), priskirto viešbučio statiškos kainos įvedimas pagal kambarius, trukmės (dienų ir naktų), nuolaida, vietų skaičius, aprašymai, papildomos vietos autobuse spec. žinutė, paskutinės minutės žymėjimas, artimiausios datos žymėjimas.

1. **Apgyvendinimo sukūrimo modulis**:

* Apgyvendinimų sąrašas (kūrimas, trynimas, keitimas);
* Kuriant apgyvendinimą naudojama: pavadinimas, žmonių talpa kambaryje, aprašymas, pozicija.

1. **Viešbučių sukūrimo modulis**:

* Viešbučių sąrašas (kūrimas, trynimas, keitimas);
* Kuriant viešbutį naudojama: pavadinimas, aprašymas, Google Maps *embed* kodas, žvaigždučių skaičius, pozicija, apgyvendinimo priskyrimas, viešbučio temos, tipai.
* Viešbučių pagal skirtingus viešbučio kainų tipus kainos modulio sukūrimas, pagal „*on request*“ arba pagal atšaukimo sąlygas. Atšaukimo, baudų ir kt. sąlygų, susijusių su kainomis sukūrimas.
* Kainininkų pagal kiekvieną atvejį importas ir/arba pajungimas API metodu, jei viešbučiai to reikalauja. 2 skirtingi importo modeliai.

1. **Šalių sąrašo modulis**:

* Šalių sąrašas (kūrimas, trynimas, keitimas);
* Kuriant šalį naudojama: šalies pavadinimas, šalies EN pavadinimas, ar ta šalis Europos Sąjungoje.

1. **Kelionės tipų sąrašo modulis**:

* Tipų sąrašas (kūrimas, trynimas, keitimas);
* Kuriant tipą naudojama: tipo pavadinimas, faktūros numeris, tipui taikoma nuolaida, aprašymas, Google *embed* kodas, sutarties antro puslapio tekstas, pozicija, tipas kaip baneris, išorinė (tipo) banerio nuoroda.

1. **Pagrindinių viešbučių grupių sąrašo ir jo valdymo modulis**:

* Grupių sąrašas (kūrimas, trynimas, keitimas), priskirti viešbutį tipui/grupei;
* Kuriant grupę naudojama: grupės pavadinimas, aprašymas, akcinės žinutės tekstas ir nuoroda, tipo priskyrimas iš sąrašo, pozicija.

1. **Perveržimų modulis**:

* Pervežimų sąrašas (kūrimas, trynimas, keitimas), atfiltravimas;
* Kuriant pervežimą naudojama: pavadinimas, kelionės ID.

1. **Vertimų modulis**:

* Naudojamas tam tikrų elementų priskirtų išversti vertimams. Sistemos daugiakalbystė. Pvz., RU, EN, DE, LT.

1. **Užsakymų modulis**:

* Užsakymų sąrašas (kūrimas, trynimas, keitimas), atfiltravimas, identikatoriaus keitimasis pagal jo būseną;
* Funkcijos: peržiūra, komentarai (rašymas), redagavimas (galimybė keisti kainą (% ir €) prieš patvirtinimą;
* Užsakymas vykdomas pagal standartinius laukus su galimybe pridėti X turistų skaičių į vieną užsakymą;
* Papildomų paslaugų kainos išvedamos kartu prie papildomos paslaugos;
* Užsakymo statuso keitimas ir naujo užsakymo gavimas – agentai informuojami el. laiškais.

1. **Mokėjimų modulis**:

* Informacija apie mokėjimus, identifikatorius;
* Atsiskaitymų sąrašas;
* Naujų atsiskaitymų pridėjimas pagal mokėjimo tipą ir datą.

1. **Agentūrų/gidų modulis**:

* Agentūrų/gidų sąrašas (kūrimas, trynimas, keitimas), pozicijos;
* Agentūros/gido sukūrimas vykdomas pagal laukus: agentūros/gido pavadinimas, įmonės kodas, PVM mokėtojo kodas, bankas ir jo kodas, sąskaitos numeris, telefono numeris, fakso numeris, adresas, el. paštas, agentūros/gido miestas, komisinių skaičius, matomas svetainėje (išvedamas į bendrą sąrašą), PVM mokėtojo identifikavimas, buhalterinis agentūros pavadinimas.

1. **Agentūros/gidų filialų modulis**:

* Agentūrų/gidų filialų sąrašas (kūrimas, trynimas, keitimas);
* Agentūros/gido filialo sukūrimas vykdomas pagal laukus: agentūros/gido pavadinimas, įmonės kodas, PVM mokėtojo kodas, bankas ir jo kodas, sąskaitos numeris, telefono numeris, fakso numeris, adresas, el. paštas, agentūros filialo miestas.

1. **Agentūros agentų/gido modulis**:

* Agentūrų agentų sąrašas (kūrimas, trynimas, keitimas);
* Agentūros agento sukūrimas vykdomas pagal laukus: agento vardas pavardė, vartotojo vardas, slaptažodis, pareigos, asmens kodas, el. paštas, priskiriamas agentūros filialui.

1. **Dokumentų užsakymams generavimo modulis**:

* Modulis leidžia pagal šablonus sugeneruoti sąskaitas-faktūras bei *voucher‘ius*;
* Modulis sugeneruoja iki 5 dokumentų;
* Sąskaitoms-faktūroms generuojamas 2-jų tipų serijos numeris: fiziniams asmenims vienas, o juridiniams kitas, jis nėra keičiamas.

1. **Skrydžių, autobusų, traukinių, keltų duomenų importas**:

* Naudojant [www.travelfusion.com](http://www.travelfusion.com) organizatoriaus sistemą, skrydžio duomenų importas ir užsakymo galimybė. Taip pat naudojant atskiro, pvz., Eurolines autobusų (tiekėjas renkamas), tiekėjo duomenų importavimas per API;
* Sertifikavimas.

1. **Sistemos API sukūrimas**:

* Duomenų atidavimas trečiosioms šalims (konsolidatoriams) viešbučių bei paslaugų pardavimams;
* Duomenų panaudojimo tikslas – mažo biudžeto viešbučių kainų publikacija ir užsakymai;
* Galimybė publikuoti savo kainas ir produktus tripadvisor.com (viator) platformoje.

1. ***B2B* aplinkos sukūrimas**:

* Aplinka skirta apgyvendinimo įstaigoms bei gidams koordinuoti savo užsakymų turinį, kainų matricas, nuolaidas, buhalterinę dalį. Taip pat verslo partneriams koordinuoti savo įmonės užsakymus ir komandiruočių planavimus.
* Galimybė keisti savo įmonės duomenis, rekvizitus, matyti sąskaitas-faktūras, valdyti užsakymus, komentarus, atsiliepimus.

1. **Konferencijų/parodų salės bei restoranų modulis**:

* *B2B* dalis skirta viešbučio ar viešbutyje esančių atskirų konferencijų/parodų salių ar restoranų staliukų rezervacijai bei bilietų pirkimui ir suvedimui, kainų matrica, užimtumo kalendorius.
* Galimybė keisti savo įmonės duomenis, rekvizitus, matyti sąskaitas-faktūras, valdyti užsakymus, komentarus, atsiliepimus.

1. **Papildomų paslaugų/ekskursijų modulis**:

* Gidams ar kelionės vadovams skirtas modulis paslaugų suvedimui, užimtumo kalendorius, kainų matricos, turinio detalus aprašymas, kainininkai.

1. **Klientų CRM**:

* Kiekvieno atskiro vartotojo detali analizė apie klientus, užsakymų statistikos, turistų elgsena ir atskiras robotas, analizuojantis ir automatiškai siūlantis ateinančio sezono pasiūlymus jau keliavusiems el. laiškais.

1. **Turinio sukūrimas**:

* Skaitmenizuojant viešbučius, motelius, apgyvendinimo/svečių namus, parodas, ekskursijas, kokybiško turinio sukūrimas: foto medžiaga, video medžiaga (neprivalomai), tekstai, vertimai į LV, EE, EN, PL, RU, ES, IT, DE kalbas.

Paslaugos turi būti suteiktos pilna apimtimi iki 2023 m. sausio 31 d.

Dokumentacija

Vykdytojas Užsakovui pateikia darbo ataskaitą.

Konkurso sąlygų priedas Nr. 2

**(Pasiūlymo formos pavyzdys)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**UAB Frogdom**

**PASIŪLYMAS**

**DĖL** **Verslo valdymo sistemos ir turizmo skaitmenizavimo**

**PASLAUGŲ pirkimo**

\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/ |  |
| Tiekėjo adresas /Jeigu dalyvauja ūkio subjektų grupė, surašomi visi dalyvių adresai/ |  |
| Įmonės kodas |  |
| PVM mokėtojo kodas |  |
| Asmens, pateikusio pasiūlymą vardas, pavardė, pareigos |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
   1. Šiuose pirkimo dokumentuose;
   2. kituose pirkimo dokumentuose (jų paaiškinimuose, papildymuose (jei tokių bus)).
2. Pasirašydamas pateiktą pasiūlymą patvirtinu, kad dokumentų kopijos yra tikros.
3. Pasiūlymas galioja iki termino, nustatyto pirkimo dokumentuose.
4. Patvirtinu, kad pasiūlyme pateikta informacija yra teisinga, siūlomos paslaugos visiškai atitinka pirkimo dokumentuose nustatytus reikalavimus, įskaitant atitiktį Techninėje specifikacijoje (pirkimo dokumentų 1 priedas) nustatytiems reikalavimams ir apima viską, ko reikia tinkamam pirkimo sutarties įvykdymui.
5. Verslo valdymo sistemos ir turizmo skaitmenizavimo paslaugas siūlome už šias kainas:

|  |  |  |  |
| --- | --- | --- | --- |
| ***Paslaugų pavadinimas*** | ***Kiekis (val.)*** | ***Vnt. kaina, Eur (be PVM)*** | ***Bendra kaina, Eur (be PVM)*** |
| *1* | *2* | *3* | *(2x3)=4* |
| Rezervavimo sistemos duomenų bazės architektūros paruošimas |  |  |  |
| Kelionės sukūrimo modulis |  |  |  |
| Kelionės dienų sukūrimo modulis |  |  |  |
| Kelionės datų sukūrimo modulis |  |  |  |
| Apgyvendinimo sukūrimo modulis |  |  |  |
| Viešbučių sukūrimo modulis |  |  |  |
| Šalių sąrašo modulis |  |  |  |
| Kelionės tipų sąrašo modulis |  |  |  |
| Pagrindinių viešbučių grupių sąrašo ir jo valdymo modulis |  |  |  |
| Perveržimų modulis |  |  |  |
| Vertimų modulis |  |  |  |
| Užsakymų modulis |  |  |  |
| Mokėjimų modulis |  |  |  |
| Agentūrų/gidų modulis |  |  |  |
| Agentūros/gidų filialų modulis |  |  |  |
| Agentūros agentų/gido modulis |  |  |  |
| Dokumentų užsakymams generavimo modulis |  |  |  |
| Skrydžių, autobusų, traukinių, keltų duomenų importas |  |  |  |
| Sistemos API sukūrimas |  |  |  |
| *B2B* aplinkos sukūrimas |  |  |  |
| Konferencijų/parodų salės bei restoranų modulis |  |  |  |
| Papildomų paslaugų/ekskursijų modulis |  |  |  |
| Klientų CRM |  |  |  |
| Turinio sukūrimas |  |  |  |
| ***Suma IŠ VISO, Eur (be PVM)*** | | |  |
| ***\_\_\_\_\_\_\_% PVM*** | | |  |
| ***Suma IŠ VISO, Eur (su PVM)*** | | |  |

1. Bendra pasiūlymo kaina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti sumą skaičiais ir žodžiais).

1. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
2. Tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka:\_\_\_\_\_\_\_\_\_\_\_\_\_\_\_\_\_\_ .
3. Vykdant Sutartį pasitelksime šiuos subteikėjus:

|  |  |
| --- | --- |
| ***Subteikėjo (-ų) pavadinimas (-ai)*** |  |
| ***Subteikėjo (-ų) adresas (-ai)*** |  |
| ***Įsipareigojimų dalis (konkrečios funkcijos), kuriai ketinama pasitelkti subtiekėją (-us)*** |  |

*Pildyti tuomet, jei Sutarties vykdymui bus pasitelkti subteikėjai.*

*Jeigu paslaugų teikėjas nurodo subteikėjus, tuomet privalo pateikti kiekvieno jų pasirašytos laisvos formos deklaracijos ar kito dokumento, patvirtinančio sutikimą dalyvauti šiame pirkime, skaitmeninę kopiją.*

1. Šiame pasiūlyme yra pateikta ir konfidenciali informacija:

|  |  |
| --- | --- |
| ***Eil.Nr.*** | ***Pateikto dokumentų pavadinimas*** |
|  |  |
|  |  |

*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.*

1. Kartu su pasiūlymu pateikiami šie dokumentai:

|  |  |
| --- | --- |
| ***Eil.***  ***Nr.*** | ***Pateikto dokumentų pavadinimas*** |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

**Pastaba.** Pildydamas šią formą tiekėjas turi pateikti visą prašomą informaciją. Tiekėjui išbraukus formoje esančias nuostatas, jo pasiūlymas bus atmestas, išskyrus 9 ir 10 punktą. 9 ir 10 punkto tiekėjas gali nepildyti arba juos išbraukti. Jei tiekėjas 9 ir 10 punkto neužpildo arba juos išbraukia, laikoma, kad jis sutarčiai vykdyti subtiekėjų nepasitelks/pasiūlyme konfidencialios informacijos nėra.

Konkurso sąlygų priedas Nr. 3

**SUPPLIER‘S DECLARATION / TIEKĖJO DEKLARACIJA**

|  |
| --- |
| 2022- - . |
| *Date / Data* |
|  |
| *Location / Vieta* |

|  |  |  |  |  |  |  |
| --- | --- | --- | --- | --- | --- | --- |
| I \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, representative of  (position, name and surname of the representative of supplier)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, hereby declare that:  (name of the supplier)   1. The Supplier has not gone bankrupt, is not under liquidation, has not come to an arrangement with its creditors, has not suspended or restricted its operations, and its situation is not the same or similar under the laws of the country of its registration. No bankruptcy proceedings, either judicial or out-of-court, have been instituted against the Supplier, no forced liquidation or arrangement with creditors is being sought, or its situation is not the same or similar under the laws of the country of its registration. | | | | Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, patvirtinu, kad  (tiekėjo atstovo pareigos, vardas, pavardė)  mano atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:  (tiekėjo pavadinimas)   1. nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | | |
|  |  |  | |  |  | |
| *Title/position of the Head of the Supplier or authorised person/*  *Tiekėjo vadovo arba jo įgalioto asmens pareigos* |  | *Signature/*  *Parašas* | |  | *Name and surname/*  *Vardas ir pavardė* | |